Diari Oficial de la Generalitat Valenciana


Sumari del DOGV 5749, del 24-04-2008 (2008/5052)

ORDE de 15 d'abril de 2008, de la Conselleria de Sanitat, per la qual convoca ajudes per a estudis d'investigació en matèria de qualitat assistencial i sistemes d'informació de la Direcció General de Qualitat i Atenció al Pacient de l'Agència Valenciana de Salut per a l'exercici 2008, i aprova les bases que les regulen.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5052


Data del document
:   15-04-2008

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * suport econòmic
    * cura d'infermeria
    * societat sense fins de lucre
    * ajuda pública
    * projecte d'investigació
    * centre d'investigació
    * institució pública
    * sistema d'informació
    * cura de la salut

ORDE de 15 d'abril de 2008, de la Conselleria de Sanitat, per la qual convoca ajudes per a estudis d'investigació en matèria de qualitat assistencial i sistemes d'informació de la Direcció General de Qualitat i Atenció al Pacient de l'Agència Valenciana de Salut per a l'exercici 2008, i aprova les bases que les regulen. [2008/5052]  
L'objectiu general d'esta convocatòria és afavorir la producció de coneixement científic en àrees d'interés prioritari per a la conselleria de Sanitat, que ajude a fonamentar científicament les estratègies i actuacions de millora de la qualitat en les institucions sanitàries de la Comunitat Valenciana i les activitats professionals en l'àrea de la qualitat assistencial.  
En l'actualitat, la publicació de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el Reglament de la Llei General de Subvencions, fa necessària l'elaboració d'esta orde respectant les noves exigències de les normes esmentades. Per això, i fent ús de les facultats que em conferixen l'article 28 de la Llei del Consell i l'article 47.11 del Text Refós de la Llei de la Hisenda Pública de la Generalitat Valenciana,  
ORDENE  
Article 1. Objecte i àmbit d'aplicació  
Constituïx l'objecte d'esta orde convocar les ajudes gestionades per la Direcció General de Qualitat i Atenció al Pacient de l'Agència Valenciana de Salut de la conselleria de Sanitat per a l'exercici 2008, i aprovar les bases reguladores per què es regix esta convocatòria.  
Esta orde s'aplica a les ajudes per a estudis d'investigació en matèria de qualitat assistencial i sistemes d'informació de la Direcció General de Qualitat i Atenció al Pacient de l'Agència Valenciana de Salut, que es regixen per les bases reguladores que figuren en l'annex I.  
Article 2. Finançament de les ajudes  
1. Les ajudes regulades en esta orde es concedixen a càrrec de l'aplicació pressupostària 57.44.25.3239792.36.XO, Anàlisi i avaluació de l'atenció al pacient, de la Direcció General de Qualitat i Atenció al Pacient, codi de línia T4509000, per un import total màxim de 150.000 euros, dels pressupostos de la Generalitat Valenciana per a l'any 2008.  
Article 3. Beneficiaris de la subvenció  
1. Poden obtindre la condició de beneficiaris de l'ajuda prevista en esta orde les persones que tinguen els requisits establits en les bases reguladores que figuren en l'annex I.  
2. Per a ser beneficiaris es necessita la concurrència de les circumstàncies previstes en els articles 18 i concordants del Reial Decret 887/2006, de 21 de juliol, que aprova el Reglament de la Llei General de Subvencions.  
Article 4. Obligacions genèriques dels beneficiaris  
1. A més de les obligacions específiques que establix l'annex d'esta orde, es declaren amb caràcter general les següents:  
a) Complir l'objectiu, executar el projecte, fer l'activitat o adoptar el comportament que fonamenta la concessió de la subvenció.  
b) Justificar el compliment dels requisits i condicions, i també la realització del projecte o activitat i el compliment de la finalitat que determinen la concessió de la subvenció.  
c) Sotmetre's a les actuacions de comprovació que faça l'òrgan que concedix les beques, i també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota informació que li requerisquen en l'exercici de les actuacions esmentades.  
d) Acreditar, abans que es dicte la proposta de resolució de concessió, que es troba al corrent en el compliment de les obligacions tributàries i de la Seguretat Social, llevat de quan les persones individuals beneficiàries les perceben directament.  
e) Les altres previstes en l'article 14 de la Llei 38/2003, de 17 de novembre, General de Subvencions.  
2. L'incompliment d'estes obligacions dóna lloc a l'exigència de les responsabilitats que corresponguen, d'acord amb la legislació.  
Article 5. Sol·licituds i documentació  
1. Les sol·licituds per a l'obtenció de l'ajuda regulada en esta orde s'han d'ajustar a les especificacions establides en l'annex II.  
2. En el cas que els documents exigits que s'han de presentar junt amb la sol·licitud de concessió d'ajudes ja estiguen en poder de la conselleria de Sanitat, la persona sol·licitant pot acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que faça constar la data, l'òrgan o la dependència a què van ser adreçats i la identificació del procediment en què estan, i que no hagen transcorregut més de cinc anys des de l'acabament del procediment.  
3. Quan la sol·licitud no tinga els requisits establits en esta orde, o no s'hi adjunte la documentació que s'exigix, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, s'ha de concedir un termini de 10 dies per a esmenar el defecte o aportar els documents exigits, i s'ha de comunicar que, si no es fa, es considera que es desistix de la sol·licitud. Este desistiment es fa mitjançant una resolució que ha de dictar, en els termes previstos en l'article 42 de la llei esmentada, l'òrgan que tinga atribuïda l'ordenació i la instrucció del procediments, segons les bases reguladores. Ha de publicar la resolució en el tauler d'anuncis de la conselleria de Sanitat (c/ Misser Mascó, 31, València). La publicació servix com a notificació amb caràcter general.  
4. Així mateix, es poden requerir del sol·licitant qualssevol altres dades, documents i informes complementaris que siguen necessaris per a la resolució de l'expedient, i també l'acreditació dels requisits a què es referix la documentació administrativa.  
Article 6. Lloc i termini de presentació  
Les persones interessades poden presentar les sol·licituds en el Registre General de la conselleria de Sanitat, al carrer del Misser Mascó, 31, de València, i també en els servicis territorials de la conselleria situats a Alacant (c/ de Girona, 26, 03513), Castelló de la Plana (c/ Hort dels Corders,12, 12707), i València (Gran Via Ferran el Catòlic, 74, 46214), o de qualsevol altra de les maneres previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Si s'envia per correu certificat, la presentació de la documentació en l'oficina de correus s'ha de fer d'acord amb el que disposa l'article 31 del Reial Decret 1829/1999, de 31 de desembre, que aprova el Reglament que regula la Prestació dels Servicis Postals, com a desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en un sobre obert, a fi que l'exemplar destinat a la conselleria de Sanitat siga datat i segellat abans de ser certificat. En el cas que la sol·licitud no estiga datada i segellada per l'oficina de correus, s'entén com a data vàlida de presentació la que aparega en l'entrada de registre de la conselleria de Sanitat.  
3. El termini de presentació de sol·licituds acaba als 30 dies naturals comptadors a partir de l'endemà de la publicació d'esta convocatòria en el Diari Oficial de la Comunitat Valenciana.  
Article 7. Procediment de concessió  
1. La concessió de les ajudes es fa per mitjà del procediment de concurrència competitiva a què es referixen l'article 22 de la Llei 38/2003, de 17 de novembre, General de Subvencions, i l'article 55 del Reial Decret 887/2006, de 21 de juliol, d'acord amb els criteris de valoració fixats en les bases reguladores que figuren com a annex I.  
2. S'ha de constituir una comissió de valoració que ha d'examinar i valorar les sol·licituds presentades. Esta comissió, com a òrgan col·legiat, ajusta el funcionament al règim establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 8. Resolució de la concessió de les ajudes  
1. Correspon al director gerent de l'Agència Valenciana de Salut dictar la resolució de la concessió de les ajudes. Les resolucions administratives que s'adopten per delegació han d'indicar expressament esta circumstància i es consideren dictades per l'òrgan que fa la delegació.  
2. La resolució, que ha d'explicitar el motius i té els efectes i el contingut previstos en l'article 25 de la Llei 38/2003, de 17 de novembre, General de Subvencions, s'ha de publicar en el Diari Oficial de la Comunitat Valenciana, d'acord amb el que establix l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener  
3. El termini per a la resolució de les ajudes, és l'establit en l'annex de les bases reguladores de la convocatòria.  
Article 9. Recursos  
Contra les resolucions dictades en el procediment de concessió, s'hi pot recórrer en alçada davant del conseller de Sanitat, d'acord amb l'article 27 del Decret 25/2005, que aprova els Estatuts de l'Agència Valenciana de Salut, i contra les que posen fi a la via administrativa es pot interposar el recurs contenciós administratiu en el termini de dos mesos, comptador des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.  
A més, es pot interposar un recurs potestatiu de reposició, en el termini d'un mes, comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Article 10. Concurrència d'ajudes  
L'import de l'ajuda regulada en esta orde en cap cas pot ser d'una quantia que, aïlladament o en concurrència amb ajudes d'altres administracions públiques o d'altres ens públics o privats, supere el cost de l'activitat que faça el beneficiari.  
Article 11. Pèrdua o minoració de l'ajuda  
1. Qualsevol alteració de les condicions tingudes en compte per a la concessió de l'ajuda i, en tots els casos, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
2. Igualment, l'incompliment, per part del beneficiari, dels requisits i les condicions que van donar lloc a l'atorgament de l'ajuda, i també la falta de justificació o la justificació insuficient de l'ajuda concedida en el termini establit, i també la concurrència d'altres causes indicades en l'article 37 de la Llei 38/2003, de 17 de novembre, General de Subvencions, i en els articles 33 i 34 del Reial Decret 887/2006, de 21 de juliol, que aprova el Reglament de la Llei General de Subvencions, donen lloc a la pèrdua del dret al cobrament total o parcial de la subvenció.  
3. Es pot prescindir del tràmit d'audiència quan no figuren en el procediment ni siguen tingudes en compte en la resolució altres fets ni altres al·legacions o proves que les presentades per la persona interessada.  
Article 12. Reintegrament de les ajudes  
Per al reintegrament de les ajudes, s'apliquen les normes que establixen els articles 36 i 37 de la Llei 38/2003, de 17 de novembre, General de Subvencions.  
Article 13. Règim d'infraccions i sancions  
El règim sancionador en la matèria regulada en esta orde és l'establit en el títol IV de la Llei 38/2003, de 17 de novembre, General de Subvencions.  
DISPOSICIONS FINALS  
Primera  
En tot allò que no regula esta orde, cal ajustar-se al que disposen la Llei de la Hisenda Pública de la Generalitat Valenciana, el text de la qual refós el va aprovar el Decret Legislatiu de 26 de juny de 1991, i els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el Reglament de la Llei General de Subvencions.  
Segona  
Esta orde té efecte a partir de l'endemà de la publicació en el Diari Oficial de la Comunitat Valenciana.  
Tercera  
Contra esta orde, que posa fi a la via administrativa, s'hi pot interposar un recurs contenciós administratiu en el termini de dos mesos, comptador des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.  
També s'hi pot interposar un recurs de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
València, 15 d'abril de 2008  
El conseller de Sanitat,  
MANUEL CERVERA TAULET  
Annex I  
Bases de les ajudes destinades a estudis d'investigació en matèria de qualitat assistencial i sistemes d'informació de la Direcció General de Qualitat i Atenció al Pacient de l'Agència Valenciana de Salut per a l'any 2008  
Primera. Objecte de la convocatòria  
L'objectiu general dels projectes d'investigació en matèria de qualitat assistencial i sistemes d'informació durant l'exercici 2008 que regulen estes bases és afavorir la producció de coneixement científic en àrees d'interés prioritari per a la conselleria de Sanitat, que ajude a fonamentar científicament les estratègies i actuacions de millora de la qualitat en les institucions sanitàries de la Comunitat Valenciana i les activitats professionals en l'àrea de la qualitat assistencial.  
Segona. Requisits dels beneficiaris  
Els beneficiaris de les ajudes que es regulen en esta orde poden ser ens públics o privats sense finalitat lucrativa i persones físiques al servici de la sanitat o d'altres organismes relacionats amb la prestació assistencial. S'entén per beneficiaris de les ajudes els subjectes obligats a fer l'activitat subvencionada.  
La consideració de beneficiari i els requisits s'atenen al règim jurídic que conté la Llei 38/2003, de 17 de novembre, General de Subvencions, en els articles 11 i 13, amb caràcter de legislació bàsica.  
Tercera. Obligacions dels beneficiaris  
A més de les obligacions genèriques dels beneficiaris, establides en l'article 4 de l'orde de convocatòria, els beneficiaris de les ajudes queden obligats a enviar a la Direcció General de Qualitat i Atenció al Pacient, abans de finalitzar el termini final del projecte, la memòria final del projecte, en la qual han d'incloure un resum de la investigació juntament amb una relació detallada de les despeses totals fetes, ajustada al model normalitzat.  
També queden obligats a enviar les separates de publicacions o comunicacions a congressos, si n'hi ha, que es deriven del projecte. En la publicació de treballs científics, presentació de comunicacions a congressos i reunions científiques, etcètera, que tinguen lloc com a resultat de l'ajuda d'investigació, s'ha de consignar l'origen del finançament i se n'ha d'enviar a la Direcció General de Qualitat i Atenció al Pacient un exemplar de la publicació, amb la menció del número d'expedient. També, s'han d'enviar a la Direcció General de Qualitat i Atenció al Pacient les publicacions que es produïsquen com a conseqüència de l'ajuda, després de la presentació de la memòria.  
L'incompliment per part dels beneficiaris dels requisits establits en esta convocatòria i de les obligacions que s'hi definixen, origina la revocació de les quanties concedides, amb tots els efectes i responsabilitats que se'n deriven. També s'han de reintegrar les quantitats percebudes i pagar, si cal, els interessos de demora, en els casos previstos en l'article 37 de la Llei 38/2003, General de Subvencions.  
Quarta. Activitats objecte de les ajudes  
Els projectes d'investigació objecte de les ajudes ha de versar sobre alguna de les línies de qualitat assistencial que es relacionen a continuació:  
a) Experiències de millora de seguretat i qualitat assistencial en les organitzacions i institucions sanitàries impulsant la gestió per processos, la gestió per competències i els procediments d'autoavaluació.  
b) Incorporació de l'experiència dels pacients en el disseny de processos assistencials.  
c) Millora de la integració assistencial per mitjà de la implantació de protocols i guies clíniques sobre els millors modes de pràctica avalats per l'evidència científica disponible.  
Cinquena. Despeses subvencionables  
Es consideren despeses subvencionables, d'acord amb el que disposa l'article 31 de la Llei General de Subvencions, les que de manera indubtable responguen a la naturalesa de l'activitat subvencionada, i es facen en el termini establit.  
Es considera despesa feta la que ha sigut efectivament pagada abans de la finalització del període de justificació determinat per les bases de la convocatòria.  
Sisena. Quantia de les ajudes  
Les ajudes poden finançar totalment o parcialment el pressupost presentat per a l'execució del projecte. La quantia de les ajudes es determina en cada cas segons els interessos de l'avaluació establida en la base novena, 2 i 3.  
Setena. Sol·licituds i documentació  
1. Pot sol·licitar estes ajudes el personal de plantilla de les institucions sanitàries, centres i servicis dependents de la conselleria de Sanitat, i també el personal de plantilla d'organismes públics d'investigació o d'altres entitats públiques o privades que no tinguen finalitat lucrativa, radicades, en tots els casos, a la Comunitat Valenciana.  
2. Les sol·licituds s'han de presentar en els 30 dies naturals comptats a partir de l'endemà de la publicació de la convocatòria, seguint el model normalitzat que s'inclou com a annex II, i les ha de subscriure l'investigador principal, que es responsabilitza de la realització del projecte. En les sol·licituds s'ha de fer constar:  
a) El títol del projecte.  
b) El nom i el lloc de treball de l'investigador principal, centre de treball i adreça, per a notificacions.  
c) La llista d'investigadors col·laboradors.  
d) Especificació de la quantitat sol·licitada.  
Juntament amb la sol·licitud s'han de presentar els documents següents:  
a) Fotocòpia del document nacional d'identitat de l'investigador principal.  
b) Autorització del responsable de la institució  
c) Documentació que acredite que el sol·licitant està al corrent o exempt de les obligacions tributàries i amb la seguretat social, en els termes establits en els articles de caràcter bàsic 18 i següents del RD 887/2006, de 21 de juliol, pel qual s'aprova el Reglament de la Llei General de Subvencions. Esta documentació la pot demanar l'òrgan que fa la convocatòria de forma telemàtica. Si el sol·licitant s'acull a esta opció, atorga a este òrgan l'autorització expressa per a sol·licitar esta dada a la Tresoreria General de la Seguretat Social i a l'Agència Tributària. En este cas, la sol·licitud, per a acollir-se a l'ajuda, ha de fer constar expressament: "Autoritze --- a obtindre de forma telemàtica dades de la Tresoreria General de la Seguretat Social i de l'Agència Tributària".  
d) Currículum de l'investigador principal i dels col·laboradors, en què s'han de fer constar els apartats següents:  
- Formació acadèmica  
- Activitats professionals  
- Publicacions  
- Participació en congressos  
- Línies d'investigació en què han treballat  
- Altres mèrits  
e) Memòria del projecte, que ha d'incloure els apartats següents:  
- Títol i resum del projecte  
- Antecedents i justificació de l'estudi  
- Objectius  
- Metodologia i plans de treball  
- Duració i fases previstes  
- Informe de la comissió d'investigació o del responsable d'investigació del centre  
- Pressupost, amb el detall de: material fungible, bibliografia, despeses per treballs especialitzats, personal, assistència a congressos i altres recursos necessaris.  
f) Declaració responsable que acredite no estar sotmés a les prohibicions per a obtindre la condició de beneficiari establides en l'apartat 2 de l'article 13 de la Llei 38/2003, de 17 de novembre, General de Subvencions.  
3. Les sol·licituds s'han d'adreçar al director general de Qualitat i Atenció al Pacient, carrer Misser Mascó, 31, València 46553. El termini de presentació acaba als 30 dies naturals comptats a partir de l'endemà de la publicació d'esta convocatòria en el Diari Oficial de la Comunitat Valenciana.  
La presentació de les sol·licituds es fa en el Registre General de la conselleria de Sanitat o de qualsevol de les maneres previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99.  
En el cas de sol·licituds que no tinguen els requisits exigits, la Direcció General de Qualitat i Atenció al Pacient ha de concedir un termini de 10 dies per a esmenar els defectes o aportar els documents exigits, i advertir dels efectes de no fer l'esmena demanada, d'acord amb el que preveu l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú. Per a això, s'ha de publicar en el tauler d'anuncis de la conselleria de Sanitat (c/ Misser Mascó, 31, València), la llista provisional de sol·licituds no admeses, amb la indicació de les causes de la no-admissió.  
Huitena. Ordenació i instrucció del procediment  
L'òrgan encarregat de l'ordenació i instrucció del procediment serà la Direcció General de Qualitat i Atenció al Pacient que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució.  
Novena. Valoració i proposta de resolució  
1. La valoració de les sol·licituds presentades l'ha de fer una comissió de valoració composta pel director general de Qualitat i Atenció al Pacient, que actua com a president, el cap de l'Àrea de Qualitat i Atenció al Pacient, el cap del Servici de Qualitat Assistencial, el cap del Servici de Coordinació de l'Atenció al Pacient i un representant de l'Escola Valenciana d'Estudis de Salut Pública. Esta comissió, atenent els criteris i requisits establits, i d'acord amb la disponibilitat pressupostària, ha d'estendre una acta i formular la proposta de resolució a l'òrgan que concedix les ajudes.  
2. Es tindran en compte els criteris de valoració següents, d'acord amb l'orde de prioritat en què figuren ací:  
1r. Qualitat científica del projecte. Fins a un 30% de la puntuació màxima.  
2n. Rellevància, en relació amb els aspectes següents:  
a) Relació de l'objecte d'investigació amb les prioritats ordenades en la base quarta. Fins a un 20% de la puntuació màxima.  
b) Impacte potencial sobre la millora de les pràctiques sanitàries a la Comunitat Valenciana. Fins a un 30% de la puntuació màxima.  
3r. Adequació dels recursos previstos als objectius que es proposen. Fins a un 20% de la puntuació màxima.  
3. A la vista de la proposta de la comissió avaluadora, les ajudes s'adjudiquen mitjançant una resolució del director gerent de l'Agència Valenciana de Salut. A la vista de la proposta de la comissió, l'òrgan competent per a resoldre pot optar entre adjudicar les ajudes a les que hagen obtingut major valoració segons els criteris de valoració fixats en les bases reguladores o prorratejar-les, entre els beneficiaris de la subvenció, l'import global màxim destinat a la subvenció.  
Deu. Termini de resolució  
El termini màxim per a resoldre i notificar la resolució no pot excedir dos mesos, comptadors des de l'endemà de l'acabament del termini d'entrega de sol·licituds. Si no hi ha cap resolució en el termini, les persones interessades poden entendre desestimada per silenci administratiu la sol·licitud de concessió de subvenció, d'acord amb el que disposa l'article 25.5 de la Llei 38/2003, de 17 de novembre, General de Subvencions.  
La resolució, que ha d'explicitar els motius i té l'efecte i el contingut previstos en l'article 25 de la Llei 38/2003, de 17 de novembre General de Subvencions, s'ha de publicar en el Diari Oficial de la Comunitat Valenciana, d'acord amb el que establix l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999 de 13 de gener.  
Onze. Règim de compatibilitat  
La percepció d'estes ajudes és compatible amb la percepció d'altres ajudes.  
Dotze. Pagament i Justificació de les ajudes concedides  
1. El període de duració del treball d'investigació ha de comprendre fins al 31 de novembre de 2008. No obstant això, pot prorrogar-se, mitjançant una resolució que indique els motius, si hi ha consignació pressupostària adequada i suficient en l'exercici següent. En tots els casos, els treballs que reben les ajudes d'investigació no han de tindre una duració superior a 18 mesos.  
2. L'import de les ajudes es lliura, si és el cas, a favor de la institució en què presta servicis l'investigador principal. La institució es compromet a gestionar els fons i a fer les contractacions que calguen, d'acord amb les normes que per la seua naturalesa jurídica s'apliquen.  
3. L'ordenació del pagament de les ajudes es fa d'acord amb els criteris que conté l'article 47.bis del Text Refós de la Llei de la Hisenda Pública Valenciana, en la redacció donada per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:  
a) Quan es concedix la subvenció, es lliura un 40% de l'import de la quantitat assignada. Este pagament està condicionat al fet que abans s'haja presentat una justificació de les despeses que cobrisca el percentatge esmentat, un aval bancari, prestat en la forma i les condicions reglamentàries, o bé una fiança depositada davant dels servicis territorials de la conselleria d'Economia i Hisenda de la província corresponent, sempre per la cobertura del percentatge esmentat.  
b) Quan l'entitat ha justificat el 40% ja lliurat, se'n pot pagar un 20% més amb les mateixes condicions, és a dir, si es justifiquen abans les despeses o es presenta un aval bancari o es deposita una fiança.  
c) El 40% restant el fa efectiu la Generalitat Valenciana quan el beneficiari justifica correctament el compliment del que s'acorda.  
Abans de tots i cada un dels pagaments, és necessària una certificació de conformitat del director general de Qualitat i Atenció al Pacient, de la comprovació i aprovació de la documentació justificativa de l'aplicació correcta i efectiva de la suma lliurada a l'actuació que és objecte de la subvenció.  
En el cas de projectes d'investigació desenvolupats en centres dependents de la conselleria de Sanitat o l'Agència Valenciana de Salut, el lliurament dels fons es fa d'una sola vegada i s'executen després des del centre directiu.  
4. El termini de presentació dels justificants de despeses requerits conclou el 15 de novembre de 2008, d'acord amb la base 12.2 d'este annex, i compatible amb els terminis i requeriments específics de les ordes que regulen el tancament de l'exercici pressupostari.  
Annex II  
Sol·licitud d'ajudes a projectes d'investigació en l'àrea de qualitat assistencial  
A. Dades d'identificació (\*)  
Cognoms  
Nom  
DNI  
Titulació acadèmica  
Grau acadèmic  
Categoria  
Dedicació  
Títol del projecte  
Organisme  
Centre  
Departament  
Secció o unitat  
Adreça (carrer o plaça i número)  
Codi postal  
Localitat  
Província  
Telèfon  
Fax  
B. Sol·licitud  
Sol·licite la concessió d'una ajuda d\_\_\_ euros.  
C. Llista d'investigadors col·laboradors (\*)  
Cognoms, nom i DNI  
Cognoms, nom i DNI  
Cognoms, nom i DNI  
D. Línia en què s'inscriu el projecte  
- Experiències de millora de seguretat i qualitat assistencial en les organitzacions i institucions sanitàries  
- Incorporació de l'experiència dels pacients en el disseny de processos assistencials.  
- Millora de la integració assistencial per mitjà de la implantació de protocols i guies clíniques  
E. Documentació aportada  
- Justificació d'estar al corrent de les obligacions fiscals i de la Seguretat Social, si és el cas, d'acord amb l'Orde de maig de 1996, DOGV de 21.06.1996  
- Fotocòpia del DNI  
- Currículum de l'investigador principal i dels col·laboradors  
- Declaració jurada d'altres ajudes adjudicades per al mateix projecte  
- Memòria del projecte  
Lloc i data \_\_\_  
Vistiplau de l'autoritat que representa legalment l'organisme  
L'investigador principal  
Signatura  
Organisme  
Càrrec  
Signatura  
(\*) Les dades de caràcter personal que conté este imprés poden ser incloses en un fitxer per tal que este òrgan administratiu (com a titular responsable del fitxer, fent ús de les funcions pròpies que té atribuïdes i en l'àmbit de les seues competències) les tracte.   
També se l'informa de la possibilitat d'exercir els drets d'accés, rectificació, cancel·lació i oposició, tot això d'acord amb el que disposa l'article 5 de la Llei Orgànica 15/1999, de Protecció de Dades de Caràcter Personal (Boletín Oficial del Estado número 298, de 14.12.1999).  
Direcció General de Qualitat i Atenció al Pacient